BG
C 235/18
Официален вестник на Европейския съюз
3.7.2023 г.
— да отхвърли подадената от Carpatair жалба за отмяна на Решение (ЕС) 2021/1428 на Европейската комисия (1) от 24 февруари 2020 година относно държавна помощ SA.31662 — C/2011 (ex NN/2011), приведена в действие от Румъния в полза на Timișoara International Airport — Wizz Air, и — да осъди Carpatair да понесе направените от него съдебни разноски и съдебните разноски, направени от Wizz Air, както във връзка с производството пред Общия съд, така и във връзка с производството пред Съда.
При условията на евентуалност: — да отмени решението на Общия съд по дело T-522/20, Carpatair SA/Европейска комисия, — да върне делото на Общия съд за ново разглеждане, и — да не се произнася по съдебните разноски в първоинстанционното производство и в производството по обжалване.
Основания и основни доводи Жалбоподателят поддържа, че обжалваното съдебно решение следва да бъде отменено на следните основания. — Първо основание: Общият съд е изопачил доказателствата и е допуснал съществено процесуално нарушение, като е приел, че е налице причинно-следствена връзка между споразуменията от 2008 г. и 2010 г. между Wizz Air и летището, и твърдените съществени последици, претърпени от Carpatair. — Второ основание: Общият съд не е мотивирал наличието на съществено засягане, претърпяно от Carpatair, в резултат на Сборника за аеронавигационна информация и публикация от 2010 г. и наличието на правен интерес от предприемане на действия във връзка със същата мярка. — Трето основание: Общият съд е допуснал грешка при прилагане на правото, като е приел, че констатацията на Комисията, че Сборникът за аеронавигационна информация и публикация от 2010 г. е неселективен, е погрешна. — Четвърто основание: Общият съд е допуснал грешка при прилагане на правото, като е приел, че последващият доклад за рентабилността на споразуменията от 2008 г. и 2010 г., който се основава на предварителни данни, е ирелевантен.
(1)
OВ L 308, 2021 г., стр. 1.
Жалба, подадена на 17 април 2023 г. от Societatea Naţională „Aeroportul Internaţional Timişoara — Traian Vuia“ SA (AITTV) срещу решението, постановено от Общия съд (осми разширен състав) на 8 февруари 2023 г. по дело T-522/20, Carpatair/Комисия (Дело C-246/23 P) (2023/C 235/22) Език на производството: английски Страни Жалбоподател: Societatea Naţională „Aeroportul Internaţional Timişoara — Traian Vuia“ SA (AITTV) (представители: V. Power, R. Hourihan, Solicitors) Други страни в производството: Carpatair SA, Европейска комисия, Wizz Air Hungary Légiközlekedési Zrt.
(Wizz Air Hungary Zrt.)
Искания на жалбоподателя Жалбоподателят моли Съда: — да отмени решението на Общия съд и да отхвърли подадената от Carpatair жалба за отмяна на решението на Комисията (1) и или да постанови решение по същество по делото, с което да отхвърли изцяло жалбата на Carpatair (включително третото и четвъртото основание, по които Общият съд не е произнесъл), или да върне делото на Общия съд за ново разглеждане, и